open-index/open-wikipedia-markdown huggingface dataset:
Ηλιοτρόπιο

**Ηλιοτρόπιο** ονομάζεται κάθε είδος φυτού του γένους ***Ηλιοτρόπιον'' ''(Heliotropium)***, το οποίο ανήκει στην τάξη Πολεμονιώδη (*Polemoniales*) (όχι όμως με τη νέα ταξινόμηση), και στην οικογένεια των Βοραγινοειδών (*Boraginaceae*), δηλ. την οικογένεια της μπουράντζας. Το γένος *Ηλιοτρόπιον* περιλαμβάνει 250 περίπου είδη ποωδών και θαμνωδών φυτών, ιθαγενή τών εύκρατων και τροπικών περιοχών, που χαρακτηρίζονται από το γεγονός ότι τα άνθη τους στρέφονται πάντα προς τον Ήλιο. Πολλά είδη είναι ζιζάνια. Γνωστότερο είδος είναι το ***Ηλιοτρόπιον το δενδρώδες*** (*H. arborescens*), ένα θαμνοφόρο πολυετές φυτό που μπορεί να φτάσει τα δύο μέτρα ύψος. Καλλιεργείται ως καλλωπιστικό φυτό για τα αρωματικά πεντάλοβα, κόκκινα ως λευκά άνθη. Στην Ελλάδα απαντούν 6 είδη, κοινότερα από τα οποία είναι: ***Ηλιοτρόπιον το ευρωπαϊκόν*** (*H. europaeum*) σε πετρώδεις άγονες περιοχές σε όλη τη χώρα, κοινώς γνωστό ως *«μπαμπακίτσες»*, *«κουλούμπακας»*, *«μελισσόχορτο»* και   ***Ηλιοτρόπιον το δόλιον*** (*H. dolosum*) σε παραθαλάσσιες αμμώδεις περιοχές. Τα αρωματικά άνθη του Ηλιοτροπίου χρησιμοποιούνται κατόπιν επεξεργασίας ως συστατικό στην αρωματοποιία.

## Πηγές
* Εγκυκλοπαίδεια *Πάπυρος Λαρούς Μπριτάννικα*, τόμος 26

## Εξωτερικοί σύνδεσμοι
* 
* 

Κατηγορία:Βοραγινοειδή
Κατηγορία:Αρωματικά φυτά
Κατηγορία:Καλλωπιστικά φυτά
Κατηγορία:Χλωρίδα της Βόρειας Αμερικής
Πρωτάθλημα πετοσφαίρισης Α' εθνικής κατηγορίας ανδρών 1988-1989

Tο πρωτάθλημα Ελλάδας βόλεϊ ανδρών της περιόδου 1988−89 ήταν το πρώτο όπου χρησιμοποιήθηκε η ονομασία *Α1 κατηγορία*, καθώς το έως τότε ενιαίο πρωτάθλημα δώδεκα ομάδων, διαχωρίστηκε σε δύο υποκατηγορίες (Α1 και Α2) με έξι ομάδες η καθεμία.

## Σύστημα διεξαγωγής
Κατά την περίοδο 1988-89 το πρωτάθλημα της Α' Εθνικής διασπάστηκε σε δύο υποκατηγορίες, την Α1 και την Α2. Οι ομάδες της Α1 αγωνίστηκαν για τις θέσεις 1 ως 6, ενώ αυτές της Α2 για τις θέσεις 7 ως 12. Ο σκοπός του διαχωρισμού ήταν να υπάρχουν περισσότεροι ανταγωνιστικοί αγώνες μεταξύ ομάδων παρόμοιας δυναμικής. Έγιναν τέσσερις γύροι, σύνολο 20 αγώνων για κάθε ομάδα. Μετά το τέλος της περιόδου οι δύο υποκατηγορίες συγχωνεύτηκαν και σχημάτισαν ξανά ένα ενιαίο πρωτάθλημα δώδεκα ομάδων για την περίοδο 1989-90.

### Η έκβαση του πρωταθλήματος
Το πρωτάθλημα κρίθηκε στους αγώνες μεταξύ Ολυμπιακού και Παναθηναϊκού. Οι ερυθρόλευκοι επικράτησαν εύκολα στην έδρα τους και στους δύο αγώνες με 3-0 (15-4, 15-4, 15-13 και 15-7, 15-11, 15-7). Στην έδρα του Παναθηναϊκού, οι πράσινοι επικράτησαν στον πρώτο με 3-2 (15-11, 9-15, 16-14, 10-15, 15-11 (αυτή ήταν η πρώτη ήττα του Ολυμπιακού μετά από 46 συνεχόμενες νίκες σε αγώνες πρωταθλήματος), ενώ στο δεύτερο νικητής αναδείχθηκε ο Ολυμπιακός με 2-3 (11-15, 16-14, 6-15, 15-2, 8-15). Με τη νίκη αυτή ο Ολυμπιακός εξασφάλισε την τρίτη συνεχόμενη κατάκτηση του πρωταθλήματος, καθώς σε περίπτωση ισοβαθμίας θα διεξαγόταν αγώνας μπαράζ.

## Α1
### Βαθμολογία

### Αποτελέσματα

## Α2
### Βαθμολογία

### Αποτελέσματα

## Πηγές
*εφ. "Αθλητική Ηχώ 13/10/1988 σελίδα 4, στοιχεία και πληροφορίες για το πρωτάθλημα.
*Αρχείο Αθλητικής Ηχούς



1988 1989
Κατηγορία:Πετοσφαίριση το 1988
Κατηγορία:Πετοσφαίριση το 1989
Ηλιοτρόπιο (αποσαφήνιση)

Με το όνομα **ηλιοτρόπιο** γίνεται αναφορά συνήθως:

*Στο *[[Ηλιοτρόπιο]]ν* *(Heliotropium)*, γένος αγγειόσπερμων δικότυλων φυτών.
*Στο ηλιοτρόπιο (χρώμα), μία απόχρωση του μωβ η οποία πήρε την ονομασία της από το παραπάνω φυτό.
**(καταχρηστικά)* Στο φυτό *[[Ηλίανθος]]* *(Helianthus)* με καταγωγή τον Νέο Κόσμο.

## Επιστήμες
*Το ηλιοτρόπιο (χημεία), μωβ χρωστική ουσία, φυσικής προέλευσης, η οποία χρησιμοποιείται ως δείκτης οξύτητας/αλκαλικότητας διαλυμάτων.
*Το ηλιοτρόπιο (όργανο), όργανο που ανακλά τις ηλιακές ακτίνες.
*Το ηλιοτρόπιο (γεωλογία), πολύτιμη παραλλαγή του χαλκηδονίου.
*Ο γαλαξίας Ηλιοτρόπιο, με την κωδικοποιημένη ονομασία M63.

## Άλλες χρήσεις
*Οι Εκδοτικός οίκος «Ηλιοτρόπιο».
Σμήνος Ελικών

Το **Σμήνος από έλικες** είναι ένα σμήνος από δεκάδες έλικες που εντοπίστηκε στους εσωτερικούς δακτυλίους του Κρόνου, από φωτογραφίες του Κασσίνι - Χόιχενς. Περιφέρονται γύρω από τον Κρόνο, αλλά δεν αποτελούν επιβεβαιωμένους δορυφόρους του, επειδή κάποια μπορεί να είναι αποτέλεσμα της βαρύτητας των δορυφόρων του Κρόνου.

Κατηγορία:Υποψήφιοι φυσικοί δορυφόροι Κρόνου
Πλατεία Αυδή

Η **Πλατεία Λέοντος Αυδή** είναι πλατεία στη συνοικία Μεταξουργείο των Αθηνών που περικλείεται από τις οδούς Μυλλέρου, Λεωνίδου, Γιατράκου και Κεραμεικού. Βρίσκεται σε μία ήσυχη τοποθεσία με αρκετό πράσινο, απέναντι από το κτήριο της Νέας Δημοτικής Πινακοθήκης Αθηνών. Φιλοξενεί πλήθος καφετεριών/μπαρ.

Η ονομασία της δόθηκε στις 3 Οκτωβρίου 2003 από τη δημοτική αρχή εις μνήμην του Λέοντος Αυδή. Ο Αυδής, ο οποίος πέθανε το 2000, ήταν κομμουνιστής πολιτικός, βουλευτής του ΚΚΕ, δημοτικός σύμβουλος στον Δήμο Αθηναίων και επικεφαλής της δημοτικής παράταξης «Αγωνιστική Συνεργασία για την Αθήνα».

Στις 7 Απριλίου 2023, πραγματοποιήθηκαν τα αποκαλυπτήρια προτομής του συγγραφέα Αντώνη Σαμαράκη, έργο του, τηνιακής καταγωγής, γλύπτη Πραξιτέλλη Τζανουλίνου, επί της πλατείας.

## Παραπομπές


## Εξωτερικοί σύνδεσμοι
* 

Κατηγορία:Πλατείες στην Αθήνα
Λέων Αυδής

[thumb|[Πλατεία Λέοντος Αυδή]]
Ο **Λεων. (Λεωνίδας) Αυδής** (Κέρκυρα, 1937 - Αθήνα, 24 Σεπτεμβρίου 2000) ήταν Έλληνας πολιτικός, βουλευτής του ΚΚΕ και πρώην δημοτικός σύμβουλος στον Δήμο Αθηναίων.

## Βιογραφία
Ο Αυδής κατοικούσε στο Γουδί και εργαζόταν ως δικηγόρος με ενασχόληση στο εργατικό δίκαιο. Το 1968 εκτοπίστηκε στη Σίκινο από την Απριλιανή δικτατορία. Το 1996 εκλέχθηκε βουλευτής του Κομμουνιστικού Κόμματος Ελλάδας στην Α' Αθήνας. Από την ιδιότητα του βουλευτή παραιτήθηκε τον Μάιο του 1997, καθώς όπως δήλωσε αδυνατούσε να ανταποκριθεί ταυτόχρονα στις ιδιότητες του βουλευτή και του δημοτικού συμβούλου, όντας επικεφαλής της δημοτικής παράταξης "Αγωνιστική Συνεργασία για την Αθήνα" και αντικαταστάθηκε από τον Μ. Αγγουράκη. Πέθανε το 2000.

Στις 3 Οκτωβρίου 2003 το όνομα του Λέοντος Αυδή δόθηκε από τη δημοτική αρχή στην πλατεία μεταξύ των οδών Μυλλέρου, Λεωνίδου, Γιατράκου και Κεραμεικού.

## Παραπομπές


## Πηγές
* Λέων Αυδής Βιογραφικό
* "Λέων Αυδής" στο blog *Μεταξουργειο, Κεραμεικος*
* Leon Avdis Appreciation Society στο Facebook

Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Α΄ Αθηνών
Κατηγορία:Έλληνες κομμουνιστές
Γιόζεφ Άρνολντ (πρεσβύτερος)

thumb|right|250px|Νωπογραφία του Γιόζεφ Άρνολντ στην εκκλησία του Αγίου Πέτρου στην Λάγιεν, 1845
Ο **Γιόζεφ Άρνολντ** (γερμ. *Josef Arnold der Ältere*) (1788-1879) υπήρξε Τιρολέζος αγιογράφος της Ναζαρηνής σχολής.

## Βιογραφία
Γεννήθηκε στις 14 Μαρτίου 1788 στο Στανς του Τιρόλου. Έμαθε να ζωγραφίζει και άρχισε να εργάζεται ως διακοσμητής στην παραγωγή ξύλινων παπουτσιών. Από παιδί εργάστηκε στα χωράφια για να θρέψει την οικογένειά του. Έμαθε να ζωγραφίζει αγιογραφίες στην εκκλησία του Αγίου Γεωργίου (γερμ., St. Georgenberg-Fiecht), και επισκέφτηκε την Ακαδημία Εικαστικών Τεχνών της Βιέννης από το 1818 ως το 1825. Στη Βιέννη νυμφεύτηκε την Φρανσίσκα Κουχίνκα, και απόκτησαν δύο γιους, τον επίσης Γιόζεφ Άρνολντ (νεότερο) και τον Άλοϊς, οι οποίοι έγιναν ζωγράφοι και αγιογράφοι. Περιόδευσε την Ιταλία, διέκοψε όμως το ταξίδι του μετά από τρεις μήνες, επειδή αρρώστησε. Απεβίωσε στις 23 Φεβρουαρίου 1879 στο Ίνσμπρουκ της Αυστρίας.

## Αγιογραφίες του
Διακόσμησε το εσωτερικό πολλών εκκλησιών, μεταξύ των οποίων,
* στο Έννεμπεργκ: Zyklus Marienleben, 1848–49.
* την εκκλησία του Αγίου Λαυρεντίου στο Βάττενς, Grablegung, 1814.
* την εκκλησία του Αγίου Σεβαστιανού στο Σάλτσμπουργκ: Hochaltarbild, 1837.
* στο Γκρις : Fresken, 1827–1828. 
* στο Λάγιεν του νότιου Τιρόλου, 1844.
* στον Άγιο Πέτρο επίσης στο Λάγιεν, 1845.
και αλλού.
## Παραπομπές

## Βιβλιογραφία

* Herbert Preindl: *Josef Arnold der Ältere. Ein Tiroler Freskomaler zwischen Barock und Nazarenern.* Tyrolia, Innsbruck 1991. 
* Maria Hölzl Stifter: *Die Wandmalerei des Historismus in Südtirol. Kirchliche Kunst zwischen Spätklassizismus und Nazarenern 1820–1914.* Athesia 2008. ISBN 8882661067 

Κατηγορία:Αυστριακοί ζωγράφοι
Ουράνιο τόξο (αποσαφήνιση)

Με το όνομα Ουράνιο Τόξο αναφέρονται:

*Το ουράνιο τόξο, οπτικό και μετεωρολογικό φαινόμενο.
*Το Ουράνιο Τόξο (κόμμα), πολιτικό κόμμα στην Ελλάδα
*Το Ουράνιο Τόξο (τηλεοπτική εκπομπή), παιδική τηλεοπτική εκπομπή
**[[Ουράνιο τόξο (ταινία]]*, αμερικανική ταινία 
**[[Το ουράνιο τόξο (μυθιστόρημα)]],* μυθιστόρημα του Ντ. Χ. Λώρενς
*''Το Ουράνιο Τόξο, ελαιογραφία του Τζώρτζ Ίνες
Γιοχάνες Μπόχενεκ

Ο **Γιοχάνες Φίλιπ Γιόζεφ Μπόχενεκ** (γερμανικά: *Johannes Philip Josef Bochenek*, 1831 - 1909) ήταν Γερμανός ζωγράφος και φιλόσοφος.

## Βιογραφία
Γεννήθηκε την 1 Μαΐου 1831 στο Χούλτσιν. Ήταν το τρίτο από οκτώ παιδιά του Αντρέας Μπόχενεκ και της Μπάρμπαρα το γένος Μάρσλικ. Μαθήτευσε στο επάγγελμα του μαραγκού. Είχε μεγάλη κλίση στην ζωγραφική και άρχισε να πουλά τους πίνακές του από νωρίς, μέχρι που ένας ντόπιος επαγγελματίας ζωγράφος ανακάλυψε το ταλέντο του και παρότρυνε τον πατέρα του να τον στείλει για να σπουδάσει ζωγραφική. Επίσης ο γλύπτης Γιοχάνες Γιάντα τον παρότρυνε να σπουδάσει στην Ακαδημία Τέχνης της Πρωσίας στο Βερολίνο, όπου τον Σεπτέμβριο του 1848 έδωσε εισαγωγικές εξετάσεις και εισήχθη με μηνιαία υποτροφία τριών ταλλήρων. Τιμήθηκε με το βραβείο της Ακαδημίας. Ως επαγγελματίας ζωγράφισε πολλές αγιογραφίες και τιμήθηκε το 1857 με το μεγάλο βραβείο της Ακαδημίας Τέχνης της Πρωσίας, συνοδευόμενο από χρηματικό ποσό χιλίων πεντακοσίων ταλλήρων για τριετή υποτροφία στην Ιταλία. Τον χειμώνα του 1858-1859 διέμεινε στο Μόναχο. Συνέχισε τις σπουδές του στην Ρώμη και διδάχτηκε την τέχνη της ακουαρέλας. Επέστρεψε στο Βερολίνο το 1851 και παντρεύτηκε την Άγκνες φον Ρόλλαντ. Συγκαταλέγεται στην Ναζαρηνή Σχολή και είναι ένας από τους τελευταίους εκπροσώπους της. Απεβίωσε στις 3 Δεκεμβρίου του 1909 στο Βερολίνο.

## Έργα
Μεταξύ των έργων του συγκαταλέγονται
* η «Αγία Βαρβάρα», ο «Άσωτος υιός» και «Ο Χριστός και η Σαμαρίτισσα» στην εκκλησία του Τάρνοβιτς
* η εικονογράφηση της Αγίας Τράπεζας στην εκκλησία του Μαρίενμπαντ το 1856
και άλλα.

## Φιλοσοφικό έργο
* *Canon aller menschlichen Gestalten und der Thiere*, Βερολίνο 1885 http://peter-gerlach.eu/propindex.php?cont=1885a.html
* *Das Gesetz der Formschönheit. Allgemeine Verhältnis-Lehre, erfunden und ausführlich dargestellt.*, Λειψία 1903 http://peter-gerlach.eu/propindex.php?cont=1903.html

## Πηγές
* E. Jureczka: *Johannes Bochenek*, περιέχεται στο "Oberschlesische Heimat" 1911
* Paul Wilpert: *Der Maler der Zauditzer Kirchenbilder Johannes Bochenek (1831-1909)*, περιέχεται στο: *Der Ratiborer*, Bd. 45 H. 518 (1998)

## Αναφορές


Κατηγορία:Γερμανοί ζωγράφοι
Κατηγορία:Γερμανοί φιλόσοφοι
Σοπρακόμιτος

Ο **Σοπρακόμιτος ** ήταν ο βενετικός τίτλος του κυβερνήτη της γαλέρας. Στην πραγματικότητα μόνο 100  αριστοκρατικές οικογένειες είχαν το δικαίωμα μέλη τους να παίρνουν αυτό το αξίωμα.

Το αξίωμα τους το παραχωρούσε η γερουσία  για ένα έτος και πάντοτε το έπαιρνε κάποιος πλούσιος φεουδάρχης καθώς αυτός έπρεπε να πληρώσει όλα τα έξοδα του πλοίου, μισθούς, τροφοδοσία, σίτιση, κλπ.

Έπρεπε επίσης να συμβάλει στην στρατολόγηση των ανδρών που κωπηλατούσαν (κατεργάρηδων) αλλά και να συμφωνήσει στην αλλαγή των αντισκάρων (έμμισθα άτομα) που αντικαθιστούσαν τους στρατολογημένους κωπηλάτες.

## Εξωτερικοί σύνδεσμοι

Xαράλαμπος Γάσπαρης Μητροπολιτική εξουσία και αξιωματούχοι των αποικιών σελ. 16

Κατηγορία:Στρατιωτική ιστορία της Βενετικής Δημοκρατίας
Καρλ Γιόζεφ Μπέγκας

Ο **Καρλ Γιόζεφ Μπέγκας** ή **Μπεγκάσσε** (γερμ. *Carl Joseph Begas ή Begasse*) ήταν Γερμανός ζωγράφος.

## Βιογραφία
Γεννήθηκε στις 30 Σεπτεμβρίου 1794 στο Χάινσμπεργκ. Η καταγωγή του ήταν από Βελγική οικογένεια Ουγενότων. Σπούδασε Καλές Τέχνες στην Κολωνία, Βόννη και Παρίσι. Τιμήθηκε με υποτροφία του βασιλιά της Πρωσίας Φρίντριχ Βίλχελμ Γ'. Περιηγήθηκε την Ιταλία το 1822 και έγινε μέλος της ομάδας των Ναζαρηνών. Διορίστηκε καθηγητής στην Ακαδημία Τέχνης του Βερολίνου. Θεωρείται επίσης ένας από τους σημαντικότερους εκπροσώπους του Ρομαντισμού του Ντίσελντορφ και του Ρομαντισμού γενικότερα. Ζωγράφισε πίνακες ιστορικού περιεχομένου και πορτραίτα. Το 1843 έγινε επίσημος ζωγράφος των κατόχων του μεταλλίου *Pour le Mérite*, ενώ το 1846 αναγορεύτηκε αυτοκρατορικός ζωγράφος του Φρίντριχ Βίλχελμ Δ' της Πρωσίας. Απεβίωσε στις 24 Νοεμβρίου 1854 στο Βερολίνο.

## Έργα
Έργα του εκτίθενται σε μουσεία, π.χ. στο Kreismuseum του Χάινσμπεργκ, στην παλαιά Εθνική Γκαλερί του Βερολίνου, στην Μητρόπολη του Βερολίνου, στο μουσείο Wallraf-Richartz-Museum στην Κολωνία και αλλού.


File:Carl_joseph_Begas_04.jpg|*Η επί του Όρους Ομιλία*, 1820
File:Ritratto_della_famiglia_Begas.jpg|*Οικογενειακό πορτραίτο*, 1821, Κολωνία, Wallraf-Richartz-Museum
File:Carl Joseph Begas - Frau Wilhelmine Begas, die Gattin des Künstlers.jpg|*Η σύζυγος του καλλιτέχνη Βιλελμίνη*, 1828, Βερολίνο, Άλτε Νατσιονάλγκαλερί
File:Begas_joris.jpg|*Άγιος Γεώργιος*, 1828, Heinsberg, Begas Haus 

## Παραπομπές


## Βιβλιογραφία

*Wolfgang Cortjaens: *Erziehung zur Kunst. Der Einfluss von Carl Joseph Begas d. Ä. auf das Werk seiner Söhne*. In: *Begas. Monumente für das Kaiserreich. Eine Ausstellung zum 100. Todestag von Reinhold Begas (1831-1911)*, hg. von Esther Sophia Sünderhauf im Auftrag der Stiftung Deutsches Historisches Museum unter Mitarbeit von Wolfgang Cortjaens. Mit einem Werkverzeichnis von Jutta von Simson. Dresden 2010, S. 37-47
*Thomas Blisniewski: *„... und schafft mit emsigen Händen“. Weibliche Handarbeiten in Werken von R. Schadow, C. J. Begas und J. A. Ramboux im Wallraf-Richartz-Museum - Fondation-Corboud*. In: Kölner Museums-Bulletin. Berichte und Forschungen aus den Museen der Stadt Köln (3) 2001, S. 4–18
*Rita Müllejans-Dickmann, Dorothee Haffner, Udo Felbinger: *Carl Joseph Begas (1794–1854). Blick in die Heimat.* Ausstellungskatalog. (= Museumsschriften des Kreises Heinsberg 15). Heinsberg 1994.
*Irmgard Wirth: *Die Künstlerfamilie Begas in Berlin*, Veröffentlichung des Berlin Museums, Berlin 1968
*
## Εξωτερικοί σύνδεσμοι

Κατηγορία:Γερμανοί ζωγράφοι
Κατηγορία:Ρομαντικοί ζωγράφοι
Πέτερ φον Κορνέλιους

Ο **Πέτερ φον Κορνέλιους** ήταν Γερμανός ζωγράφος.

## Βιογραφία
Γεννήθηκε στις 23 Σεπτεμβρίου 1783 στο Ντίσελντορφ. Πατέρας του ήταν ο επίσης ζωγράφος Άλοϊς Κορνέλιους, και μητέρα του η Άννα, το γένος Κόσσε. Έμαθε τα πρώτα βήματα της τέχνης κοντά στον πατέρα του, ο οποίος δίδασκε στην Καλλιτεχνική Ακαδημία του Ντίσελντορφ. Απεβίωσε στις 6 Μαρτίου 1867 στο Βερολίνο. Τιμήθηκε το 1842 με το μετάλλιο *Pour le Mérite*.

## Το έργο του
Ο φον Κορνέλιους δημιούργησε πολλά μεγαλοπρεπή έργα ζωγραφικής. Διακρίθηκε κυρίως για την απόδοση των μορφών στο καλλιτεχνικό ύφος της γερμανικής νωπογραφίας. Μερικά από τα έργα του είναι:
 


File:Peter_von_Cornelius_001.jpg|*Οι φρόνιμες και οι μωρές παρθένες*, 1813, Ντύσσελντορφ, Museum Kunstpalast
File:Peter_von_Cornelius_-_The_Three_Marys_at_the_Tomb_-_WGA05274.jpg|*Οι τρεις Μαρίες στον Τάφο*, 1815-22, Μόναχο, Νέα Πινακοθήκη 
File:Peter_von_Cornelius_-_Joseph_Interpreting_Pharaoh's_Dream_-_WGA05271.jpg| *Ο Ιωσήφ εξηγεί τα όνειρα του Φαραώ*, 1817, Βερολίνο, Άλτε Νατσιονάλγκαλερί
File:Peter_von_Cornelius_-_Joseph_gibt_sich_seinen_Brüdern_zu_erkennen_-_Google_Art_Project.jpg|*Ο Ιωσήφ φανερώνεται στα αδέρφια του*, 1817, Βερολίνο, Άλτε Νατσιονάλγκαλερί
File:Ludwigskirche-München-Altar.jpg|*Δευτέρα Παρουσία*, 1836-40, Μόναχο, Ludwigskirche
File:Peter_von_Cornelius_Hagen_versenkt_den_Nibelungenhort_1859.jpg|από το *«Τραγούδι των Νιμπελούνγκεν»*, 1859, Βερολίνο, Άλτε Νατσιονάλγκαλερί



## Βιβλιογραφία
* Stefanie Bielmeier: *Gemalte Kunstgeschichte. Zu den Entwürfen Peter von Cornelius für die Loggien der Alten Pinakothek*. Stadtarchiv, München; Kommissions-Verlag UNI-Druck, München 1983, ISBN 3-87821-185-6
* Frank Büttner: *Peter Cornelius. Fresken und Freskenprojekte*. 2&nbsp;Bde. Wiesbaden 1980 und 1999.
* Frank Büttner: *Peter Cornelius in Düsseldorf*. In: Wend von Kalnein (Hrsg.): *Die [[Düsseldorfer Malerschule]]*. Mainz, 1979, S.48–55.
* Léon Krempel, Anthea Niklaus (Hrsg.): *Cornelius – Prometheus – Der Vordenker*. München 2005.
* Herman Riegel: *Cornelius, der Meister der deutschen Malerei*. Rümpler, Hannover 1866 (Digitalisat)
* Werner Schmidt: *Peter von Cornelius*. Ausstellungskatalog. Berlin/Nationalgalerie, 1956.
## Παραπομπές

## Εξωτερικοί σύνδεσμοι

* https://web.archive.org/web/20071008225009/http://www.andreas-kunst.de/corn.html – Lebenslauf Peter Cornelius
* Berühmte Träger dieses Namens: Der Maler und Zeichner Peter von Cornelius
* Peter Cornelius: Illustrationen zu Goethes Faust

Κατηγορία:Γερμανοί ζωγράφοι
Κατηγορία:Εικονογράφοι
Ανδρέας Κορνάρος

Ο **Ανδρέας Κορνάρος** (Andrea Cornaro, 1547 - 1616) ήταν εξελληνισμένος Βενετός ευγενής και σημαντικότατος ιστορικός και συγγραφέας. Γεννήθηκε στον οικισμό Τραπεζόντα της Σητείας και ήταν γιός του Τζιάκομο Κορνάρο και της Ισαβέτας (Ζαμπίας) Ντεμέζο καθώς και αδελφός του Βιτσέντζου Κορνάρου. Παντρεύτηκε δύο φόρες, αρχικά την Καρναρόλα Τζεν (ή Ζένο) και μετά τον θάνατο της την Ανεζίνα Τζεν, χωρίς όμως να αποκτήσει παιδιά.

Υπηρέτησε σαν σοπρακόμιτος σε γαλέρα και σε ηλικία 24 ετών πήρε μέρος στην ναυμαχία της Ναυπάκτου με την γαλέρα Χριστός.

Το φέουδο του περιελάμβανε τα χωριά Βόνη, Ζωφόροι και Θραψανό στον σημερινό νoμό Ηρακλείου.

Το 1591 ίδρυσε στο Ηράκλειο (Κάντια) την φιλολογική ακαδημία των παράξενων (L'Accademia degli Stravaganti, κυριολεκτική μετάφραση: φιλολογική ακαδημία των υπερβολών).  Έγραψε εκατοντάδες ποιήματα στην ιταλική καθώς και την ιστορία της Κρήτης (Historia Candiana). Τα έργα αυτά, αν και έχουν διασωθεί, δυστυχώς δεν εκτυπώθηκαν ποτέ.

Πέθανε στο Ηράκλειο και η ταφή του έγινε στο μοναστήρι του Αγίου Φραγκίσκου.

## Πηγές


## Εξωτερικοί σύνδεσμοι
*Γράμματα και Τέχνες στην Σητεία
*Τo Iόνιο πέλαγος

Κατηγορία:Έλληνες ιστορικοί
Κατηγορία:Ιταλοί ιστορικοί
Κατηγορία:Κρητικοί
Κατηγορία:Λόγιοι
Άουγκουστ Άντολφ Σωβίν

Ο **Άουγκουστ Άντολφ Σωβίν** (γερμανικά: *August Adolf Chauvin*) υπήρξε Βέλγος ζωγράφος του ρομαντισμού.
## Βιογραφία
Γεννήθηκε στις 25 Οκτωβρίου 1818 στη Λιέγη. Ο πατέρας του ήταν δημόσιος υπάλληλος στο Άαχεν της Γερμανίας. Μετά το απολυτήριο του γυμνασίου συνέχισε στην εμπορική σχολή και διορίστηκε ως αναπληρωματικός δάσκαλος. Ζωγραφική σπούδασε κοντά στον Γιόχαν Μπαπτίστ Γιόζεφ Μπαστινέ. Άρχισε να σπουδάζει αρχιτεκτονική και δούλευε σε οικοδομές για να βγάζει το απαραίτητο μεροκάματο. Το 1831 εγγράφηκε στην Ακαδημία Τέχνης του Ντύσελντορφ, ενώ εργαζόταν ως ιδιωτικός σκιτσογράφος του φυσιοδίφη Μαξιμίλιαν τσου Βιντ-Νοϊβίντ. Περιηγήθηκε το Βέλγιο και μελέτησε τις ζωγραφιές των Βέλγων των Φλάνδρων ζωγράφων, από τους οποίους επηρεάστηκε βαθιά και δημιούργησε πολλά αξιόλογα έργα της σχολής των Ναζαρηνών. Επέστρεψε στη Λιέγη το 1841 και διορίστηκε διδάσκαλος στην Ακαδημία Τέχνης, όπου το 1856 διορίστηκε αναπληρωματικός διευθυντής και δύο χρόνια αργότερα διευθυντής. Απεβίωσε στις 29 Μαΐου 1884 στη γενέτειρά του. 
## Έργα του
Μερικά από τα έργα του είναι
* *Abschied des Tobias*
* *Der Falkenjunge in mittelalterliche Tracht*
* *Gebet des Moses*
* *Ruhe auf der Flucht nach Ägypten*
* *Die Baumläufer*
* *Hagar in der Wüste*
* *Begräbnis der hl. Nothburga*
* *Flucht nach Ägypten*, 1849
* *Anbetung der Könige*
* *Die drei Marien am Grab*
* *Bekehrung des [[Saulus]]
* *Der heilige Bischof Lambert von Lüttich wirft Pippin von Herstal während eines Gastmahles ein unsittliches Leben vor*
* *Die letzte Sitzung des Bürgermeisters Beeckmann und Lamelle im Rathaus zu Lüttich (1631)*
* *Judas Iscariot*
* *Portrait Bürgermeister Jamme (1830-1838)*
== Πηγές ==
* J. Fey: *Zur Geschichte Aachener Maler des 19. Jahrhunderts*, in: *Aus Aachens Vorzeit. Mitteilungen des Vereins für Kunde der Aachener Vorzeit''. Zehnter Jahrgang 1897, Nr. 4/8. S.76–79. google-online
## Παραπομπές

## Εξωτερικοί σύνδεσμοι
* http://www.retrobibliothek.de/retrobib/seite.html?id=66805#Chauvin

Κατηγορία:Βέλγοι ζωγράφοι
Κύλιξ του Αρκεσίλα

Η **κύλιξ του Αρκεσίλα** είναι αρχαίο ελληνικό αγγείο που εκτίθεται στο Παρίσι. Πρόκειται για έργο του Σπαρτιάτη αγγειογράφου Αρκεσίλα. Βρέθηκε στο Βούλτσι της Ιταλίας.
## Περιγραφή
Το εσωτερικό της κύλικος είναι διακοσμημένο με παράσταση κάποιων εργασιών. Παριστάνεται ο βασιλιάς της Κυρήνης Αρκεσίλαος Β' καθισμένος στη σκηνή του. Κρατάει ράβδο στο χέρι, ενώ φοράει αφρικάνικο καπέλο και επιτηρεί τους εργάτες του που ζυγίζουν, πακετάρουν και φορτώνουν εμπορεύματα. Το όνομα του Αρκεσίλαου, καθώς και το είδος της εργασίας που εκτελούν οι επτά εργάτες υποδηλώνονται με επιγραφές. Παρουσιάζονται επίσης διάφορα ζώα που ζουν στην Αφρική.
## Ερμηνεία
Δεν υπάρχει αμφιβολία για τα πρόσωπα και το είδος της εργασίας που διενεργούν. Ως προς το εμπόρευμα μερικοί επιστήμονες θεωρούν ότι πρόκειται για βαμβάκι, λόγω του χαρακτηριστικού σχήματος των καλαθιών. Άλλοι πάλι υποθέτουν ότι πρόκειται για το φαρμακευτικό φυτό σίλφιον, το οποίο μονοπωλούσε η Κυρήνη, γι αυτό και ο ίδιος ο Αρκεσίλαος επιτηρεί τις εργασίες. Τα ζώα της Αφρικής υποδηλώνουν τον τόπο στον οποίο υποτίθεται ότι εξελίσσεται η σκηνή. 
## Ιστορική τοποθέτηση
Η εικόνα που παρουσιάζεται είναι μοναδική στην αρχαία τέχνη. Ο Αρκεσίλαος δεν συναντάται συχνά στην ζωγραφική. Επίσης, οι σκηνές εργασίας δεν είναι συνηθισμένο θέμα ζωγραφικής. Σημαντικό στοιχείο για την μελέτη της αρχαιότητας είναι η ζυγαριά που παριστάνεται τη στιγμή της χρήσης της. Επίσης τα αιγυπτιακά στοιχεία, το καπέλο και τα ζώα επιβεβαιώνουν τις στενές σχέσεις της Σπάρτης με τη Βόρειο Αφρική. Είναι έργο του 565-560 π.Χ. και αποδίδεται στον Αγγειογράφο του Αρκεσίλα, έναν από τους πέντε αξιολογότερους αγγειογράφους της Σπάρτης.

## Βιβλιογραφία

* John Boardman: *Early Greek Vase Painting. 11th to 6th Century BC. A Handbook. * Thames and Hudson, London 1998 (World of Art), S.&nbsp;185–188, ISBN 0-500-20309-1.
* Thomas Mannack: *Griechische Vasenmalerei. Eine Einführung*. Theiss, Stuttgart 2002, S.&nbsp;125–128, ISBN 3-8062-1743-2.
* Barbara Patzek: Arkesilaos II.. Περιέχεται στο: Der Neue Pauly (DNP). Τόμος Β, Metzler, Stuttgart 1997, ISBN 3-476-01472-X, Sp. 5–6.
* Matthias Steinhart: Arkesilas-Maler. Περιέχεται στο: Der Neue Pauly (DNP). Τόμος Β΄, Metzler, Stuttgart 1997, ISBN 3-476-01472-X, Sp. 8.

## Παραπομπές


Κατηγορία:Αρχαία τέχνη
Κατηγορία:Αρχαιοελληνική αγγειογραφία
Κατηγορία:Κύλιξ
Αμφορέας του Ερμόνακα

Ο **Αμφορέας του Ερμόνακα** είναι αρχαίο αγγείο αττικής ερυθρόμορφης αγγειογραφίας που βρέθηκε σε ετρουσκικό τάφο στο Βούλτσι της Ιταλίας. Ήταν μέρος της συλλογής Φεόλι και εκτίθεται σήμερα στο μουσείο του Βούρτσμπουργκ στη Γερμανία.
## Περιγραφή
Παριστάνει μια νεαρή γυναίκα που βοηθάει έναν νεαρό πολεμιστή να φορέσει τα όπλα του. Φορούν και οι δύο χιτώνα. Η γυναίκα δίνει στον πολεμιστή την περικεφαλαία του, ενώ κρατάει την ασπίδα του, η οποία είναι διακοσμημένη με ένα φίδι, ενώ ο πολεμιστής σκύβει για να φορέσει το σπαθί του.
## Ερμηνεία
Δύο εκδοχές υπάρχουν για την ερμηνεία των προσώπων. Κατά πρώτη εκδοχή πιστεύεται ότι εικονίζεται ο Αχιλλέας με τη μητέρα του, Θέτις, η οποία του δίνει τα όπλα που κατασκεύασε ο Ήφαιστος για τον Τρωικό πόλεμο, σύμφωνα με τη σκηνή που εξυμνεί ο Όμηρος στην Ιλιάδα 
Σύμφωνα με μια άλλη εκδοχή, ο νεαρός πολεμιστής είναι ένας ανώνυμος Αθηναίος, και η γυναικεία μορφή είναι, λόγω του νεαρού της ηλικίας της, αδελφή του. 
## Ιστορική τοποθέτηση
Η αγγειοπλαστική τεχνοτροπία καθώς και η αγγειογραφική απόδοση ανήκουν στην εποχή του 450 π.Χ., ενώ θεματικά το έργο τοποθετείται στις σκηνές αποχαιρετισμού του στρατιώτη που αναχωρεί για τον αγώνα. Η αγγειογραφία αποδίδεται στον Ερμόνακα. Χαρακτηριστικό είναι ότι η ζωγραφική δεν παρουσιάζει τον θώρακα, τις περικνημίδες και το δόρυ του πολεμιστή, τα οποία φορούσαν οι Αθηναίοι οπλίτες στους Περσικούς πολέμους. 
## Παραπομπές

## Πηγές
* Irma Wehgartner: *Auszug eines jungen Kriegers*, Περιέχεται στο: Ulrich Sinn, Irma Wehgartner (Εκδότης): *Begegnung mit der Antike. Zeugnisse aus vier Jahrtausenden mittelmeerischer Kultur im Südflügel der Würzburger Residenz*, Ergon, Würzburg 2001 ISBN 3-935556-72-1, S. 90–91
## Εξωτερικοί σύνδεσμοι

* Παρουσίαση του αγγείου στο theoi.com

Κατηγορία:αρχαία τέχνη
Κατηγορία:Ερυθρόμορφος ρυθμός
Κατηγορία:Αμφορέας
Manic Street Preachers

Οι **Manic Street Preachers** είναι βρετανικό συγκρότημα της εναλλακτικής ροκ. Αποτελούνται από τους Τζέιμς Ντιν Μπράντφιλντ (κύρια φωνητικά, κιθάρα), Νίκι Ουάιρ (ηλεκτρικό μπάσο, μερικές φορές φωνητικά) και Σον Μουρ (ντραμς, δευτερεύοντα φωνητικά, μερικές φορές τρομπέτα). Αρχικά ήταν κουαρτέτο, ωστόσο ο κιθαρίστας και στιχουργός του συγκροτήματος Ρίτσι Έντουαρντς εξαφανίστηκε την 1η Φεβρουαρίου 1995, ενώ δηλώθηκε πιθανότατα νεκρός τον Νοέμβριο του 2008. 

## Ιστορία
Το συγκρότημα δημιουργήθηκε το 1986 στο Μπλάκγουντ της Ουαλίας. Τα μέλη του συγκροτήματος πήγαιναν μαζί στο ίδιο σχολείο. Το 1990 κυκλοφόρησαν το πρώτο τους EP με Τίτλο *New Art Riot*. Το 1992 κυκλοφόρησε ο πρώτος τους δίσκος με τίτλο *Generation Terrorists*, ο οποίος ήταν αρκετά επιτυχημένος, καθώς πούλησε περίπου 250.000 αντίτυπα, ενώ βγήκαν από τον δίσκο 6 σινγκλ. Ο επόμενος δίσκος τους *Gold Against the Soul* έλαβε μέτριες κριτικές, ωστόσο ήταν εξίσου επιτυχημένος με τον προηγούμενο δίσκο. Ο τρίτος δίσκος τους *The Holy Bible* κυκλοφόρησε το 1994 και έλαβε πολύ καλές κριτικές, δεν ήταν, ωστόσο, εμπορικά επιτυχημένο. Την 1 Φεβρουαρίου 1995, ο κιθαρίστας Ρίτσι Έντουαρντς εξαφανίστηκε από το ξενοδοχείο που διέμενε το συγκρότημα στο Λονδίνο. Ο επόμενος δίσκος τους, ο πρώτος χωρίς τον Έντουαρντς με τίτλο *Everything Must Go* έλαβε πολύ καλές κριτικές, ενώ περιείχε πέντε τραγούδια που ο Έντουαρντς είχε συνεισφέρει στους στίχους. Ο δίσκος ήταν υποψήφιος για το Βραβείο Μέρκιουρι και κέρδισε 2 Βραβεία Μπριτ. Το 1998 κυκλοφόρησε ο δίσκος *This Is My Truth Tell Me Yours* που έφτασε στο #1 της Μεγάλης Βρετανίας, ενώ το σινγκλ *If You Tolerate This Your Children Will Be Next* έφτασε επίσης στο #1. To 2001 κυκλοφόρησε ο δίσκος *Know Your Enemy* και το 2004 ο δίσκος *Lifeblood*. Το 2007 κυκλοφόρησε ο δίσκος *Send Away the Tigers* που περιείχε την επιτυχία *Your Love Alone Is Not Enough* που εκτελέστηκε με την τραγουδίστρια των The Cardigans Νίνα Πέρσον. Το 2009 κυκλοφόρησε ο δίσκος *Journal for Plague Lovers* που οι στίχοι των τραγουδιών είχαν γραφτεί αποκλειστικά από τον Ρίτσι Έντουαρντς. To 2010 κυκλοφόρησε ο δίσκος *Postcards from a Young Man* που σημείωσε μεγάλη επιτυχία. Στις 16 Σεπτεμβρίου κυκλοφόρησαν το Rewind the film, ένα από τα πιο μελωδικά άλμπουμ το συγκροτήματος. Ενώ τον επόμενο χρόνο, στις 7 Σεπτεμβρίου 2014 κυκλοφόρησαν το Futurology, το οποίο εν αντιθέσει ήταν σε post punk, krautrock, dance rock αποσπώντας εξαιρετικές κριτικές παγκοσμίως. 

## Δισκογραφία
* *Generation Terrorists* (1992)
* *Gold Against the Soul* (1993)
* *The Holy Bible* (1994)
* *Everything Must Go* (1996)
* *This Is My Truth Tell Me Yours* (1998)
* *Know Your Enemy* (2001)
* *Lifeblood* (2004)
* *Send Away the Tigers* (2007)
* *Journal for Plague Lovers* (2009)
* *Postcards from a Young Man* (2010)
* *Rewind The Film* (2013)
* *Futurology* (2014)
* *Resistance Is Futile* (2018)
* *The Ultra Vivid Lament* (2021)

## Εξωτερικοί σύνδεσμοι
* Επίσημη ιστοσελίδα

Κατηγορία:Βρετανικά μουσικά συγκροτήματα
Κατηγορία:Βραβευμένοι με Brit
Κατηγορία:Νικητές NME Awards
Κατηγορία:Νικητές Ivor Novello Awards
Κατηγορία:Glam rock συγκροτήματα
Κατηγορία:Hard rock συγκροτήματα
Κατηγορία:Μουσικά τρίο
Αμφορέας του Νέσσου (Αρχαιολογικό Μουσείο Βερολίνου αρ. 1961.7)

Ο **μεγάλος αμφορέας του Νέσσου αγγειογράφου** είναι Αττικός αμφορέας. Βρέθηκε στην Αττική και φιλοξενείται σήμερα στην Αρχαιολογική συλλογή του Βερολίνου με αριθμό καταλόγου 1961.7.
## Περιγραφή
Παριστάνει ζεύγος γρυπών που στέκουν δεξιά και αριστερά ενός φοίνικα. Ο λαιμός του αμφορέα είναι διακοσμημένος με ζεύγος πανθήρων. 
## Ιστορική τοποθέτηση
Πρόκειται για μελανόμορφο αγγείο του Νέσσου αγγειογράφου, ένα από τα λίγα που έχουν εξακριβωθεί με σιγουριά, και ένας από τους πρώτους αμφορείς του είδους αυτού που αγγειογραφήθηκαν. Η παράσταση γρυπών δεν συναντάται συχνά στην διακόσμηση αμφορέων.
## Πηγές
* John Boardman: *Schwarzfigurige Vasen aus Athen. Ein Handbuch*. Zabern, Mainz 1977, S. 17.
* Heide Mommsen: *[[Corpus Vasorum Antiquorum]]. Deutschland 45. Berlin 5*. C. H. Beck, München 1980, S. 11-12, Tafel 1, 1 und 2, Beilage A.
* Karl Kübler: *Kerameikos VI, 2*. De Gruyter, Berlin 1970, S. 155-156.

## Παραπομπές



Κατηγορία:Εκθέματα στο Άλτες Μουζέουμ Βερολίνου
Νεσσου
Κατηγορία:Κένταυροι
Ίβιτσα Ντάσιτς

Ο **Ίβιτσα Ντάσιτς** (σερβ. *Ивица Дачић*, 1 Ιανουαρίου 1966) είναι Σέρβος πολιτικός, υπουργός Εσωτερικών από τις 2 Μαΐου 2024, υπηρεσιακός πρωθυπουργός της Σερβίας από τις 20 Μαρτίου 2024 έως τις 2 Μαΐου 2024, υπουργός Εξωτερικών από το 2022 έως το 2024 καθώς και πρόεδρος του Σοσιαλιστικού Κόμματος της Σερβίας(ΣΚΣ). Διατέλεσε ξανά πρωθυπουργός από τις 27 Ιουλίου 2012 τον Απρίλιο του 2014, όταν τον διαδέχτηκε ο Αλεξάνταρ Βούτσιτς και υπηρεσιακός το 2017, ως τις 29 Ιουνίου, οπότε νέα πρωθυπουργός έγινε η Άνα Μπρνάμπιτς. Ήταν ξανά υπουργός Εξωτερικών από το 2014 έως το 2020.

## Βιογραφικό
Γεννήθηκε το 1966 στο Πρίζρεν του Κοσσυφοπεδίου, στη Γιουγκοσλαβία. Σπούδασε Πολιτικές Επιστήμες.

Το 1990 ήταν ο πρώτος πρόεδρος της Νεολαίας του Σοσιαλιστικού Κόμματος υπό τον Σλόμπονταν Μιλόσεβιτς. Υπήρξε επίσης βουλευτής του ΣΚΣ, επικεφαλής της Δημοτικής Επιτροπής του ΣΚΣ στο Βελιγράδι, αντιπρόεδρος του κόμματος την περίοδο 2000-2003. Το Δεκέμβριο του 2006 εξελέγη Πρόεδρος του ΣΚΣ. Ως Πρόεδρος του ΣΚΣ ο Ντάσιτς ανέλαβε να στρέψει το κόμμα του στο φιλοευρωπαϊκό πολιτικό μπλοκ και στη δυτική σοσιαλδημοκρατία και να συνεργαστεί με τον Μπόρις Τάντιτς, εγκαταλείποντας τις θέσεις του Σλόμπονταν Μιλόσεβιτς. Για το λόγο αυτό θεωρήθηκε προδότης από πολλούς οπαδούς του Μιλόσεβιτς.

Τον Ιούλιο του 2008 με τον σχηματισμό κυβέρνησης υπό τον πρωθυπουργό Μίρκο Τσβέτκοβιτς, ο Ντάσιτς ανέλαβε τις θέσεις του Αντιπροέδρου και του Υπουργού Εσωτερικών.

Τον Μάιο του 2011 δήλωσε πως πλέον δεν είναι ρεαλιστικό το Κόσοβο να παραμείνει εξ ολοκλήρου στη Σερβία και πρότεινε τη διαίρεση του Κοσόβου σε δύο τμήματα, το αλβανικό και το σέρβικο . Τον Ιούλιο του 2011 δήλωσε πως η Σερβία θα πρέπει να επανέλθει στις Αντιφασιστικές της παραδόσεις, αφού οι Σέρβοι αποτελούν λαό που αντιστάθηκαν μαζικά στους ναζιστές εισβολείς.

Ο Ίβιτσα Ντάσιτς και η οικογένειά του βρίσκονται κάτω από την αυστηρή προστασία της σερβικής αστυνομίας, καθώς η σερβική μαφία απείλησε τη ζωή τους, εξαιτίας των σκληρών μέτρων που έλαβε ενάντια στο οργανωμένο έγκλημα.

## Παραπομπές


Κατηγορία:Πρωθυπουργοί της Σερβίας
Κατηγορία:Γιουγκοσλάβοι πολιτικοί
Κατηγορία:Υπουργοί εσωτερικών της Σερβίας
Κατηγορία:Σέρβοι του Κοσσυφοπεδίου
Κατερίνα Λέχου

Η **Κατερίνα Λέχου** (Αθήνα, 5 Σεπτεμβρίου 1967) είναι Ελληνίδα ηθοποιός, απόφοιτη της Δραματικής Σχολής Θεάτρου Τέχνης.

## Προσωπική ζωή
Το 2007, ξεκίνησε τη σχέση της με τον παλαίμαχο υδατοσφαιριστή Μάνο Στρατάκη. Το 2014, παντρεύτηκαν στη Πάτμο με κουμπάρους τους Γιάννη Μπέζο και Ναταλία Τσαλίκη.

## Παραπομπές


## Εξωτερικοί σύνδεσμοι
* Κατερίνα Λέχου στο IMDb
* Συνέντευξη στην Μυρτώ Λοβέρδου, Το Βήμα, 14/11/2010

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Applet

Ως **applet** ή **εφαρμογίδιο** ορίζεται οποιαδήποτε μικρή εφαρμογή που χρησιμοποιείται για την εκτέλεση ενός ιδιαίτερου έργου, στο πλαίσιο ενός μεγαλύτερου προγράμματος, συχνά ως plug-in. Ως applet εννοούνται επίσης εφαρμογές σε γλώσσα Java, οι οποίες περιλαμβάνονται σε ιστοσελίδες.

## Σημειώσεις - παραπομπές


## Εξωτερικοί σύνδεσμοι
* Applets API (Sun Developer Network)
* Applets Tutorial (Sun Microsystems)

Κατηγορία:Τεχνολογικοί νεολογισμοί
Κατηγορία:Μηχανική λογισμικού
Κατηγορία:Βιβλιοθήκες Java
Μπαδαχόθ (επαρχία)

Το **Μπαδαχόθ** είναι επαρχία της δυτικής Ισπανίας που βρίσκεται στην αυτόνομη κοινότητα της Εξτρεμαδούρα. Δημιουργήθηκε το 1833. Συνορεύει με τις επαρχίες του Κάθερες, του Τολέδο, της Θιουδάδ Ρεάλ, της Κόρδοβα, της Σεβίλλης, και της Ουέλβα, και με την Πορτογαλία.

Με έκταση 21.766 τετραγωνικά χιλιόμετρα, είναι η μεγαλύτερη επαρχία στην Ισπανία. Η άλλη επαρχία της Εξτρεμαδούρα, το Κάθερες, είναι η δεύτερη μεγαλύτερη.

Το Μπαδαχόθ έχει πληθυσμό 662.808 (2002). Η πρωτεύουσά του είναι η πόλη του Μπαδαχόθ.  Βλέπε επίσης Κατάλογος δήμων στο Μπαδαχόθ.

## Τοπογραφία
Αν και σε πολλές περιφέρεις υπάρχουν χαμηλές σειρές λόφων, η επιφάνεια είναι πιο συχνά μια έρημη και μονότονη πεδιάδα, ευθεία ή ελαφρώς κυματιστή. Ένας μεγάλος ποταμός του είναι ο Γουαδιάνα, ο οποίος διατρέχει τα βόρεια της επαρχίας από τα ανατολικά προς τα δυτικά, τροφοδοτούμενος από πολλούς παραποτάμους· but it is only at certain seasons that the river-beds fill with any considerable volume of water, and the Guadiana may frequently be forded without difficulty. Το κλίμα είναι ηπειρωτικό με μεγάλες διακυμάνσεις ζέστης  το θέρος και κρύου το καλοκαίρι, όταν άγριοι βόρειοι και βορειοδυτικοί άνεμοι φυσούν κατά πλάτος των πεδιάδων.

Μετά το Μπαδαχόθ, την πρωτεύουσα, οι κυριότερες πόλεις είναι το Αλμεντραλέχο, η Αθουάγα, το Δον Μπενίτο, το Χέρεθ ντε λος Καμπαγιέρος, η Μέριδα, η Θάφρα, το Μοντίχο  και η Βιγιανουέβα ντε λα Σερένα.

## Διοικητικές διαιρέσεις
Η Επαρχία του Μπαδαχόθ διαιρείται σε 134 δήμους: 
* Κατάλογος δήμων στο Μπαδαχόθ

Υπάρχουν επίσης παραδοσιακές κομητείες στην Επαρχία Μπαδαχόθ, όπως η Λα Σιμπέρια και η Γιάνος ντε Ολιβένθα, αλλά αυτές δεν έχουν πολύ επίσημη αναγνώριση.

## Δείτε επίσης
* Εξτρεμαδούρα

## Παραπομπές


## Εξωτερικοί σύνδεσμοι

* Diputación de Badajoz
* La Serena (Facebook)

Μπαδαχοθ
Plug-in

Ως **plug-in** ή **add-on**, επίσης *plugin* (ελλ. **άρθρωμα** ή **πρόσθετο**), ορίζεται ένα σύστημα συστατικών κάποιου λογισμικού που προσθέτει ιδιαίτερες δυνατότητες σε ένα μεγαλύτερο λογισμικό. Τα plug-in χρησιμοποιούνται ιδιαίτερα σε φυλλομετρητές για την προβολή video, την ανίχνευση ιών, και την επίδειξη νέων τύπων αρχείων. Πολύ γνωστά παραδείγματα plug-in είναι το Adobe Flash Player και το QuickTime. 

Τα plug-in είναι εξειδικευμένες μορφές αυτού που αποκαλείται add-on ή πρόσθετο και περιλαμβάνει επεκτάσεις ή οπτικά θέματα

Οι διάφορες διαδικτυακές εφαρμογές υποστηρίζουν plug-in για πολλούς λόγους, ανάμεσα στους οποίους περιλαμβάνονται οι παρακάτω: 

* η δυνατότητα άλλων προγραμματιστών να προγραμματίσουν επιπλέον δυνατότητες κάποιας εφαρμογής
* η υποστήριξη εύκολης πρόσθεσης νέων χαρακτηριστικών
* τη μείωση του μεγέθους του πυρήνα μιας εφαρμογής
* ο διαχωρισμός του πηγαίου κώδικα από της εφαρμογή σε περίπτωση ασύμβατων αδειών.

## Πλαίσια λογισμικού
Οι προγραμματιστές λογισμικού χρησιμοποιούν ποικίλα πλαίσια plug-in παρουσιάζονται εδώ ανά γλώσσα προγραμματισμού:

### C++
* Boost Extension
* FxEngine Framework, ανοικτό πλαίσιο διαχείρισης ροής για ηχητικά αρχεία audio, video κ.λπ.
* Google Native Client
* Qt Plug-Ins, τμήμα του πλαισίου Nokia Qt
* OmniPeek Plug-in Wizard
* Pugg πλαίσιο ανοικτού κώδικα για διαχείριση plug-in
* Pluma , μικρή πλατφόρμα
* OFX, για plug-in οπτικών εφέ
* Cross-platform plug-in framework

### Delphi
* TMS Plug-in Framework

### Java
* Java Plug-in Framework (JPF), χρησιμοποιεί μηχανισμό προσαρμοσμένο από τον παλαιότερο μηχανισμό plug-in του Eclipse
* Java Simple Plugin Framework (JSPF), ελαφρύ σύστημα plug-in σε Java για μικρά ή μεσαία πρότζεκτ 
* OSGi, κατάλληλο για προγραμματισμό plug-in. Χρησιμοποιήθηκε στο Eclipse και σε πολλούς εμπορικούς εξυπηρετητές εφαρμογών Java EE
* Rich Client Platform (RCP), Πλατφόρμα εφαρμογών προσαρμοσμένη επίσης από το Eclipse
* Netbeans Platform

### PHP
* jin-plugin, μινιμαλιστικό πλαίσιο για Java, PHP

### Python
* dip
* Envisage
* Colony Framework, εμπνευσμένο από το OSGi και το Eclipse RCP προσαρμοσμένο στη φιλοσοφία της Python
* PyUtilib
* Setuptools
* Sprinkles
* The Twisted Plug-in System 
* Yapsy
* Zope Component Architecture

### .NET
* .NET Add-In Team Blog 
* AL Platform
* Code Project 
* Mono Add-ins , for .NET, Mono
* Plux.NET, platform to build plug-in systems under .NET
* Managed Extensibility Framework
* Compact Plugs 

## Δείτε επίσης

* Applet

## Παραπομπές σημειώσεις


Κατηγορία:Τεχνολογικοί νεολογισμοί
Κατηγορία:Μηχανική λογισμικού
MANET

Ένα **MANET (Mobile Ad hoc NETwork - Κινητό ad hoc δίκτυο)** είναι ένα αυτορυθμιζόμενο και χωρίς υποδομή δίκτυο κινητών συσκευών που συνδέονται μέσω ασύρματων ζεύξεων. Ad hoc είναι λατινική φράση που σημαίνει "γι αυτό το σκοπό".

Κάθε συσκευή σε ένα MANET είναι ελεύθερη να κινηθεί σε κάθε κατεύθυνση, και ως εκ τούτου να αλλάζει συχνά τις ζεύξεις της με άλλες συσκευές. Καθεμιά θα πρέπει να προωθεί την κυκλοφορία των δεδομένων που δε σχετίζονται με τη δική της χρήση, και συνεπώς να λειτουργεί ως δρομολογητής. Η κύρια πρόκληση για την οικοδόμηση ενός MANET είναι ο εφοδιασμός κάθε συσκευής έτσι ώστε να διατηρεί συνεχώς τις πληροφορίες που απαιτούνται για να δρομολογεί κατάλληλα την κυκλοφορία. Τα εν λόγω δίκτυα μπορούν είτε να λειτουργήσουν αυτόνομα είτε να συνδεθούν στο Internet.

Τα MANETs είναι ένα είδος ασύρματων ad hoc δικτύων με δρομολογήσιμο δικτυακό περιβάλλον στην κορυφή του στρώματος Ζεύξης Δεδομένων του Μοντέλου Αναφοράς OSI.

Η ανάπτυξη των φορητών υπολογιστών και ασύρματης δικτύωσης 802.11/Wi-Fi έχουν καταστήσει τα MANETs ένα δημοφιλές θέμα έρευνας από τα μέσα της δεκαετίας του '90. Πολλές ακαδημαϊκές εργασίες αξιολογούν τα πρωτόκολλα και τις δυνατότητές τους, όπου υποθέτουν ποικίλους βαθμούς κινητικότητας μέσα σε έναν οριοθετημένο χώρο, συνήθως με τους κόμβους να απέχουν ελάχιστα άλματα (hops) μεταξύ τους. Διαφορετικά πρωτόκολλα αξιολογούνται τότε βάσει των μετρήσεων όπως ρυθμός απώλειας πακέτων (packet drop rate), το overhead που έχει εισαχθεί από το πρωτόκολλο δρομολόγησης, η end-to-end καθυστέρηση των πακέτων, το throughput του δικτύου κλπ.

## Τύποι MANETs
* VANETs (Vehicular Ad hoc NETworks - Δίκτυα ad hoc οχημάτων): Χρησιμοποιούνται για την επικοινωνία μεταξύ οχημάτων αλλά και ανάμεσα στα οχήματα και τον εξοπλισμό καθ 'οδόν.
* InVANETs (Intelligent Vehicular Ad hoc NETworks - Ευφυή VANETs): Είναι ένα είδος τεχνητής νοημοσύνης που βοηθά τα οχήματα να συμπεριφέρονται με ευφυείς τρόπους κατά τη διάρκεια συγκρούσεων μεταξύ οχημάτων, ατυχημάτων, οδήγησης υπό την επήρεια αλκόολ κλπ.
* iMANETs (Internet based Mobile Ad hoc NETworks - Διαδικτυακά MANETs): Είναι ad hoc δίκτυα που συνδέουν κινητούς κόμβους με σταθερούς Internet-gateway κόμβους. Σε τέτοιους τύπους δικτύων δεν εφαρμόζονται απευθείας κανονικοί ad hoc αλγόριθμοι δρομολόγησης.

## Υπάρχοντα πρωτόκολλα

* Προληπτικά: Περιοδική συντήρηση της δρομολόγησης
** FSR
** OLSR
** DREAM
** DSDV
** Babel

* Αντιδραστικά: Κατασκευή της δρομολόγησης κατ' απαίτηση
** AODV
** DSR
** RDMAR

* Υβριδικά: Συνδυασμός των παραπάνω ανάλογα με την περίσταση
** ZRP
** ToRA

* Ιεραρχικά: Βασισμένα σε μια συγκεκριμένη δομή γύρω από συγκεκριμένους κόμβους με καθορισμένους ρόλους
** HSR
** VSR
** CBRD

* Γεωγραφικά: Χρησιμοποιώντας πληροφορίες σχετικά με τη θέση των κινητών κόμβων.
** Greedy - Άπληστος αλγόριθμος
** LAR
** FACE (GPSR)
** GRID
** ZHLS

## Βλέπε επίσης
* Ad hoc δίκτυο

## Εξωτερικοί σύνδεσμοι
Mobile Ad Hoc Networks (MANETs) 

MANET (Mobile Adhoc NETwork)

M
Αντίπαπας Ιωάννης Η΄

Ο **Αντίπαπας Ιωάννης Η΄** ή **Αντίπαπας Ιωάννης** ήταν αντίπαπας της Ρωμαιοκαθολικής Εκκλησίας, κατά την διάρκεια του 844. Με τον θάνατο του πάπα Γρηγόριου Δ΄, ο Αρχιδιάκονος Ιωάννης ανακηρύχθηκε πάπας με λαϊκή επευφημία, ενώ η αριστοκρατία εξέλεξε τον πάπα Σέργιο Β΄, έναν Ρωμαίο ευγενικής καταγωγής. Η αντιπολίτευση καταπνίγηκε, με τον Σέργιο να παρεμβαίνει για να σώσει την ζωή του Ιωάννη. Ο Σέργιος τότε χειροτονήθηκε αμέσως, χωρίς να εξασφαλίσει την επικύρωση της Φραγκικής αυλής. Υπάρχει μια φήμη ότι ο Πάπας Ιωάννης Η΄ ήταν ουσιαστικά η πρώτη γυναίκα Πάπας ή «Πάπισσα Ιωάννα». Λέγεται ότι ήταν Πάπας για δύο χρόνια και όλοι πίστευαν ότι ήταν άνδρας έως ότου μία μέρα γέννησε σε δημόσια θέα στο δρόμο. Η Πάπισσα Ιωάννα θεωρείται από τους περισσότερους σύγχρονους ιστορικούς και θρησκευτικούς λόγιους ως πλασματική, πιθανώς προερχόμενη από αντιπαπική σάτιρα.

## Αναφορές

Κατηγορία:Αντίπαπες
Κατηγορία:Επίσκοποι του 9ου αιώνα
Rockwave Festival

300px|thumb|Το λογότυπο του Ροκγουέιβ Φέστιβαλ

Το **Rockwave Festival** είναι ένα φεστιβάλ ροκ μουσικής, το οποίο διεξάγεται στη Μαλακάσα Αττικής, λίγα χιλιόμετρα έξω από την Αθήνα. Είναι ένα από τα πιο δημοφιλή μουσικά φεστιβάλ στην Ελλάδα αλλά και στη νοτιοανατολική Ευρώπη. Η ιστορία του φεστιβάλ ξεκινά το 1995, αλλά η δημοτικότητά του εξαπλώθηκε από το 2004. Από το 2004, λαμβάνει χώρα ετησίως στο Terra Vibe Park.

## 2025 lineup
To 2025 σηματοδότησε την προσθήκη ενός αδελφού φεστιβάλ στην Πιερία, στο Terra Republic.

## 2023 lineup

Οι Asking Alexandria πού να παίξουν τη δεύτερη μέρα, αλλά δεν εμφανίστηκαν λόγω προβλημάτων υγείας του ντράμερ τους.

## 2022 lineup

## 2021 lineup
Το Rockwave Festival του 2021 ακυρώθηκε λόγω της συνεχιζόμενης πανδημίας COVID-19.

## 2018 lineup

## 2017 lineup

## 2016 lineup

## 2015 lineup

## 2014 lineup

## 2013 lineup

## 2012 line up

## 2011 line up

## 2010 line up

## 2009 line up

## 2008 line up
Τη Δευτέρα 31 Μαρτίου η Didi Music-Big Star Promotion Ltd. ανακοίνωσε τα ονόματα των καλλιτεχνών που θα εμφανίζονταν στο Rockwave Festival 2008. Μαζί με τα ονόματα, παρουσίασαν τις αλλαγές στην όλη δομή του φεστιβάλ. Πλέον το φεστιβάλ χωρίζεται σε δυο σκηνές, την "Terra" stage και τη "Vibe" stage.

## 2007 line up
Όταν πρωτοανακοινώθηκαν τα ονόματα των συγκροτημάτων, στην τρίτη μέρα του φεστιβάλ περιλαμβάνονταν και οι Stone Sour. Ενώ η μπάντα ακύρωσε μερικές από τις εμφανίσεις της στην ευρωπαϊκή της περιοδεία, οι My Dying Bride συμπλήρωσαν την απώλεια αυτή.

## 2006 line up

Οι W.A.S.P. δεν εμφανίστηκαν για λόγους υγείας του Blackie Lawless.
## 2005 line up

## 2004 line up
Οι Running Wild δεν εμφανίστηκαν και αντικαταστάθηκαν από τους Gamma Ray.

## 2001 line up
Το φεστιβάλ διεξήχθη στο Ολυμπιακό Ποδηλατοδρόμιο (Ο.Α.Κ.Α.).
Η δεύτερη μέρα του φεστιβάλ ακυρώθηκε από τις ελληνικές αρχές, για λόγους βροχής.

## 2000 line up
Το φεστιβάλ διεξήχθη στο Πάρκο Τρίτση στο Ίλιον Αττικής.Οι Iron Maiden ακύρωσαν την εμφάνισή τους την τρίτη μέρα, λόγω ενός ατυχήματος του Janick Gers στην προηγούμενή τους εμφάνιση.

## 1999 line up
Το φεστιβάλ διεξήχθη στον Αγ. Κοσμά Αττικής.

## 1998 line up
Το φεστιβάλ διεξήχθη στη Φρεαττύδα Πειραιά.

## 1997 line up
Το φεστιβάλ διεξήχθη στο στάδιο της Ριζούπολης.

## 1996 line up
Το πρώτο φεστιβάλ ονομαζόταν Rock of Gods και έλαβε χώρα στο λιμάνι του Πειραιά.
Οι Motorhead συμπεριλαμβάνονταν στην πρώτη μέρα του φεστιβάλ, αλλά ακύρωσαν και τους αντικατέστησαν οι Saxon. 

## Παραπομπές


## Εξωτερικοί σύνδεσμοι
*Rockwave Festival, επίσημη ιστοσελίδα
*Terra Vibe, ο χώρος που φιλοξενεί το φεστιβάλ
*Didi Music-Big Star Promotion

Κατηγορία:Ροκ μουσική
Κατηγορία:Μουσικές διοργανώσεις στην Ελλάδα
Κατηγορία:Μουσική στην Αθήνα
Κοινοπολιτεία Ανεξάρτητων Κρατών

Η **Κοινοπολιτεία Ανεξάρτητων Κρατών** (**CIS** ή **ΚΑΚ**) (ρωσικά:Содружество Независимых Государств, СНГ, με λατινικούς χαρακτήρες: Sodruzhestvo Nezavisimykh Gosudarstv, SNG) είναι ένας περιφερειακός διεθνής οργανισμός του οποίου οι συμμετέχουσες χώρες είναι Πρώην Σοβιετικές Δημοκρατίες, που σχηματίστηκαν μετά τη διάλυση της Σοβιετικής Ένωσης.

Η ΚΑΚ μπορεί να συγκριθεί με μια πολύ χαλαρή ένωση κρατών και σε καμία περίπτωση με ένα ομοσπονδιακό κράτος, μια συνομοσπονδία ή ένα υπερεθνικό οργανισμό όπως η παλαιά Ευρωπαϊκή Κοινότητα. Μπορεί να συγκριθεί περισσότερο με την Κοινοπολιτεία των Εθνών. Αν και η ΚΑΚ έχει κάποιες υπερεθνικές εξουσίες, επιδιώκεται να είναι κάτι περισσότερο από έναν συμβολικό οργανισμό, να διαθέτει τυπικά εξουσίες συντονισμού στους τομείς του εμπορίου, της οικονομίας, της παραγωγής νομοθετικού έργου και της ασφάλειας. Έχει προωθήσει επίσης τη συνεργασία στη διαδικασία εκδημοκρατισμού των χωρών μελών του και στη διασυνοριακή πρόληψη της εγκληματικότητας. Ως περιφερειακός οργανισμός, η ΚΑΚ συμμετέχει στις ειρηνευτικές δυνάμεις του ΟΗΕ. Μερικά από τα μέλη της ΚΑΚ συμμετέχουν στην Ευρασιατική Οικονομική Ένωση με στόχο τη δημιουργία μιας πλήρους κοινής αγοράς.

## Κράτη μέλη

## Πρώην κράτη μέλη

## Εκτελεστικοί γραμματείς

## Δείτε επίσης
* Οργανισμός της Συνθήκης Συλλογικής Ασφαλείας

## Παραπομπές


διεθνεις οργανισμοι
Κατηγορία:Ιστορία της Σοβιετικής Ένωσης
Τεχνολογικό Εκπαιδευτικό Ίδρυμα Θεσσαλίας

Το **Τ.Ε.Ι. Λάρισας** ιδρύθηκε με τον νόμο 1404/1983, όπως και όλα τα Τεχνολογικά Εκπαιδευτικά Ιδρύματα της χώρας, όταν καταργήθηκαν τα μέχρι τότε λειτουργούντα Κέντρα Ανώτερης Τεχνικής & Επαγγελματικής Εκπαίδευσης (ΚΑΤΕΕ). Με το ίδιο νόμο θεσπίσθηκε η βαθμίδα της Τριτοβάθμιας Εκπαίδευσης, στην οποία εντάχθηκαν τόσο τα Ανώτατα Εκπαιδευτικά Ιδρύματα (ΑΕΙ) όσο και τα ΤΕΙ. Με το ΦΕΚ Α' 123/3-6-2013 μετονομάστηκε σε T.E.I. Θεσσαλίας.

Στις αρχές του 2019, το Τ.Ε.Ι. Θεσσαλίας καταργήθηκε ως αυτοτελές νομικό πρόσωπο και εντάχθηκε στο Πανεπιστήμιο Θεσσαλίας. Επιπλέον, το πάσης φύσεως προσωπικό του Τ.Ε.Ι. Θεσσαλίας στις υπηρεσίες του Τ.Ε.Ι. εντάχθηκε αυτοδικαίως στο Πανεπιστήμιο Θεσσαλίας.

## Σχολές και Τμήματα
Στο ΤΕΙ Θεσσαλίας, μέχρι την κατάργησή του, λειτουργούσαν οι παρακάτω Σχολές και Τμήματα:

**Σχολή Τεχνολογικών Εφαρμογών**
*Τμήμα Πολιτικών Μηχανικών Τ.Ε. (Λάρισα)
*Τμήμα Πολιτικών Μηχανικών Τ.Ε. (Τρίκαλα)
*Τμήμα Μηχανικών Πληροφορικής Τ.Ε. (Λάρισα)
*Τμήμα Ηλεκτρολόγων Μηχανικών Τ.Ε. (Λάρισα)
*Τμήμα Μηχανολόγων Μηχανικών Τ.Ε. (Λάρισα)
*Τμήμα Σχεδιασμού και Τεχνολογίας Ξύλου και Επίπλου Τ.Ε. (Καρδίτσα)

**Σχολή Επαγγελμάτων Υγείας και Πρόνοιας**
*Τμήμα Ιατρικών Εργαστηρίων (Λάρισα)
*Τμήμα Νοσηλευτικής (Λάρισα)

**Σχολή Διοίκησης και Οικονομίας**
*Τμήμα Διοίκησης Επιχειρήσεων (Λάρισα)
** Εισαγωγική Κατεύθυνση: Διοίκηση Τουριστικών Επιχειρήσεων και Επιχειρήσεων Φιλοξενίας
** Εισαγωγική Κατεύθυνση: Διοίκηση Επιχειρήσεων
*Τμήμα Λογιστικής και Χρηματοοικονομικής (Λάρισα)

**Σχολή Τεχνολογίας Γεωπονίας και Τεχνολογίας Τροφίμων και Διατροφής**
*Τμήμα Μηχανικής Βιοσυστημάτων (Λάρισα)
*Τμήμα Τεχνολόγων Γεωπόνων (Λάρισα)
*Τμήμα Διατροφής και Διαιτολογίας (Καρδίτσα)
*Τμήμα Τεχνολογίας Τροφίμων (Καρδίτσα)
*Τμήμα Δασοπονίας και Διαχείρισης Φυσικού Περιβάλλοντος (Καρδίτσα)

## Παραπομπές


Κατηγορία:Τεχνολογικά Εκπαιδευτικά Ιδρύματα
Κατηγορία:Λάρισα
Κατηγορία:Θεσσαλία
Πανελλήνιο πρωτάθλημα πετοσφαίρισης γυναικών 1982

Το πανελλήνιο πρωτάθλημα βόλεϊ γυναικών του 1982, ήταν η τελευταία διοργανωση με αυτή τη μορφή, καθώς για την επόμενη περίοδο (1982–83) καθιερώθηκε η Α' Εθνική κατηγορία με τη συμμετοχή οκτώ ομάδων. Η τελική φάση έγινε στη Θεσσαλονίκη. Πρωταθλητής αναδείχθηκε ο Παναθηναϊκός για 7η φορά στην ιστορία του. 

Αξοσημείωτο είναι ότι η πρωταθλητρία Ελλάδας των δύο προηγούμενων ετών, η ομάδα του ΖΑΟΝ, δεν κατάφερε να προκριθεί στο πανελλήνιο πρωτάθλημα καθώς κατετάγη τρίτη στο πρωτάθλημα Κέντρου, πίσω από τον πρωταθλητή Παναθηναϊκό και τον δεύτερο Ιωνικό Νέας Φιλαδέλφειας.

## Προκριματική φάση
Στην προκριματική φάση συμμετείχαν εννέα ομάδες που προκρίθηκαν από τα διάφορα τοπικά πρωταθλήματα. Έγιναν δύο όμιλοι, ο Νότιος με τέσσερις ομάδες και ο Βόρειος με πέντε ομάδες. Οι δύο πρώτοι από κάθε όμιλο προκρίθηκαν στην τελική φάση.

### Νότιος όμιλος
Οι αγώνες έγιναν στο Αγρίνιο από 30 Απριλίου εως 2 Μαΐου. Την πρόκριση για την τελική φάση πήραν ο Παναθηναϊκός και ο Ιωνικός Νέας Φιλαδέλφειας.

### Βόρειος όμιλος
Οι αγώνες έγιναν στις Σέρρες. Την πρόκριση πήραν οι δύο ομάδες της Θεσσαλονίκης, ο Φιλαθλητικός και ο Άρης.

## Τελική φάση
Η τελική φάση έγινε στη Θεσσαλονίκη από 7 εως 9 Μαΐου με τη συμμετοχή των τεσσάρων ομάδων που προκρίθηκαν από τα προκριματικά. Ο Παναθηναϊκός υπερίσχυσε των αντιπάλων του και αναδείχθηκε πρωταθλητής στο τελευταίο πανελλήνιο πρωτάθλημα.

### Βαθμολογία

### Αποτελέσματα

## Παραπομπές


## Πηγές
*Αθλητική Ηχώ, Ψηφιακό Αρχείο
*Εφημερίδα Θεσσαλονίκη, 10 Σεπτεμβρίου 1982, Σελ.16
*Ματιές στα σπορ, Ιανουάριος 1983 σελ. 54.

Κατηγορία:Α1 εθνική κατηγορία πετοσφαίρισης γυναικών
Κατηγορία:Πετοσφαίριση το 1982
1147 Σταυρόπολις

μικρογραφία|3D μοντέλο του αστεροειδούς 1147 Σταυρόπολις
Η **Σταυρόπολις (Stavropolis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,526. Ανακαλύφθηκε το 1929 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από την ομώνυμη πόλη της νότιας Ρωσίας.

## Φυσικά χαρακτηριστικά
Η διάμετρος της Σταυρόπολης είναι άγνωστη. Ο φασματικός τύπος της είναι **S** (λιθώδης). Η Σταυρόπολις περιστρέφεται γύρω από τον εαυτό της μία φορά κάθε 5 ώρες και 40 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σταυροπολις